Nyeste Skilderie af Kiøbenhavn, 1813-12-21
Placat, angaaende yderligere Bestemmelser for Prisesagers Jndstevning til Overadmiralitetsretten. Vi Frederik den Sjette, af Guds Naade Konge til Danmark og Norge, &c. &c., gjøre vitterligt. Da Vi have fundet fornødent, at fastsætte nogle yderligere Bestemmelser, angaaende Prisesagers Jndstevning til Overadmiralitetsretten, saa befale Vi i saa Henseende, som følger. §. I. Saasnart Dom er afsagt ved Priseretten. over et opbragt Skib, foranstalter denne Ret strax en Afskrift af Dommen tilsendt den Dommer, der har afholdt Undersøgelsesforhøret. §. 2. Denne Dommer bør, saasnart han har faaet fornævnte Afskrift, uopholdeligen indkalde samtlige Sagens Parter for sig, for dem oplæse, den afsagte Dom, og betyde dem, at enhver af dem, som vil paaanke Dommen til Underkjendelse, bør derom inden 8te Dage afgive sin Erklæring til Dommeren. §. 3. Fremkommer ingen saadan Erklæring om Dommens Paaankning inden den foreskrevne Tid, da ansees alle Parter at have acqviesceret ved Dommen. Dommeren meddeler Vedkommende derom den fornødne Attest, og, ligesom der ved denne hjemles Captor Ret til at disponere over det condemnerede Skib og Ladning, saa giver den og paa den anden Side Skipperen, Ret til at erholde sine Skibspapirer udleverede, hvis Skibet ved Prise rettens Dom er blevet frikiendt, og han faaer, imod at fyldestgjøre, hvad der ved denne Dom er ham paalagt, fri Raadighed over Skibet, da Anholdelsen ansees dermed aldeles ophævet. §. 4. Hvis derimod nogen af Sagens Parter, inden de foreskrevne 8te Dage, melder sig, for at ville tilkjendegive sin Appel paa Dommen, da skal Dommeren derom modtage hans Erklæring til Protocollen, forsynet med hans Haands Underskrift; og Dommeren skal da tillige tilkiendegive ham, at han nu, inden 8te Uger fra den Dag han afgav sin Erklæring, maa have udtaget, og for alle Vedkommende lovligen forkyndt sin Appellationsstævning, som han derefter for Dommeren skal forevise. Særdeleshed maa det betydes ham, at, hvis han ikke til den foreskrevne Tid fremkommer og foreviser sin Stævning i lovligt forkyndt Stand, ansees hans Erklæring om Appel som frafalden, og der tillades ham ei videre at paaanke Dommen. §. 5. Dersom det er Captor, der afgiver Erklæring om at ville paaanke en ved Priseretten afsagt Friefindelsesdom, bør han tillige inden forommeldte 8te Dage godtgjøre, at han har stillet den ved Tillægget til Kaperreglementet af 27de August 1810 foreskrevne Caution, med hvilken der i alle Maader forholdes efter bemeldte Anordnings Bydende, kun med den Forandring, som flyder deraf, at Samme, som foranført, skal være stillet, inden de til Appellens Erklæring nu bevilgede 8te Dage. §. 6. Forsømmer nogen at fremkomme med sin Appelstævning inden den foreskrevne Tid, forholder Dommeren sig efter den 3die §. ved derom paa Begjering at meddele Vedkommende Attest. §. 7. Fremkommer Appellanten derimod i rette Tid med sin lovligen udtagne og forkyndte Stævning, da meddeler Dommeren ham, ved Paategning paa Stævningen, lovligt Beviis om Sammes Foreviisning. - Appellanten bør da tillige overlevere Dommeren en Notarial-Gjenpart af Stævningen med alle dens Forkyndelsespaategninger, hvis Modtagelse Dommeren ligeledes ved Paategning paa Originalstævningen bør attestere. §. 8. Den modtagne Notorialgienpart af Stævningen tilsender Dommeren Priseretten, som da oversender samme, tilligemed Sagens Dokumenter, til Overadmiralitetsretten. §. 9. Justitiarius i Overadmiralitetsretten modtager derefter alle de slige Copiestævninger, og holder derover nøiagtig Protocol. Naar han da finder, at det lovbefalede Varsel er udløbet, berammer han Sagerne til Foretagelse i Overadmiralitetsretten ved en Paategning paa Stevningen. §. 10. Denne Berammelse bekjendtgjøres paa den Maade, at et Charte over de Sager, som hver Dag skulle incamineres i Overadmiralitetsretten, opslaaes indenfor sammes Forsamlingsstue 8te Dage førend Sagen skal falde i Rette, og forbliver i den Tid saaledes bestandigt opslaaet, for at den kan komme til alle Vedkommendes Kundskab. §. 11. Hvis Sagførere have meldt sig hos Admiralitetssecretairen for nogen af Parterne, bliver Berammelsen ligeledes for den lovligen at forkynde ved Overadmiralitetsrettens Budde 8te Dag førend Sagen skal falde i Nette. §. 12. Paa den Dag, til hvilken Sagerne ere berammede at falde i Rette, foretages de i den Orden, hvori de ere opslaaede, og Appellanten bør til den Tid incaminere og deducere sin Sag til Doms, uden at kunne ved Retten vente nogen Udsættelse dermed. Formener nogen at have lovlig Aarsag til at begiere Udsættelse i den skete Berammelse, bør han derom forinden indkomme med Ansøgning til Retten, som da er bemyndiget til, efter Sagens Beskaffenhed, at tilstaae en passende Anstand. (Fortsættes.)